વ્હાઇટ હાઉસના પ્રવક્તા જોશ અર્નેસ્ટે મંગળવારે જણાવ્યું કે રાષ્ટ્રપતિ બરાક ઓબામા 29-30 સપ્ટેમ્બરના રોજ વ્હાઇટ હાઉસમાં વડાપ્રધાન નરેન્દ્ર મોદીનું સ્વાગત કરવા માટે આતુર છે. તેમણે જણાવ્યું કે ઓબામા બંને દેશોના નાગરિકો અને દુનિયાના ફાયદા માટે ભારત-અમેરિકા વ્યૂહાત્મક ભાગીદારીના વચનોને પૂર્ણ કરવાના ઉદ્દેશ્યથી મોદીની સાથે કામ કરવા માટે આશાવાન છે. વડાપ્રધાન બન્યા બાદ મોદીનો આ પહેલો અમેરિકા પ્રવાસ છે.